EkBass/fiwiki-20250220-pages-articles huggingface dataset:
Pohjoismaiset hiihtolajit talviolympialaisissa 1972

Vuoden 1972 talviolympialaiset järjestettiin Sapporossa, Japanissa. Pohjoismaisissa hiihtolajeissa (maastohiihto, yhdistetty, mäkihyppy) kilpailtiin kaikkiaan kymmenessä lajissa.Arponen 1996, s. 447–449 Kilpailut toimivat myös kyseisen vuoden maailmanmestaruuskilpailuina. == Miesten hiihto == === 15 km === Sija Maa Kilpailija Aika 1 Sven-Åke Lundbäck 45.28,24 2 Fjodor Simašov 46.00,84 3 Ivar Formo 46.02,68 4 Juha Mieto 46.02,74 5 Juri Skobov 46.04,59 6 Axel Lesser 46.17,01 === 30 km === Sija Maa Kilpailija Aika 1 Vjatšeslav Vedenin 1.36.31,15 2 Pål Tyldum 1.37.25,30 3 Johs Harviken 1.37.32,44 4 Reidar Hjermstad 1.37.33,72 5 Walter Demel 1.37.45,53 6 Fjodor Simašov 1.38.22,50 === 50 km === Sija Maa Kilpailija Aika 1 Pål Tyldum 2.43.14,75 2 Magne Myrmo 2.43.29,45 3 Vjatšeslav Vedenin 2.44.00,19 4 Reidar Hjermstad 2.44.14,51 5 Walter Demel 2.44.32,67 6 Werner Geeser 2.44.34,13 === 4 × 10 km viesti === Sija Maa Kilpailijat Aika 1 Vladimir Voronkov Juri Skobov Fjodor Simašov Vjatšeslav Vedenin 2.04.47,94 2 Oddvar Brå Pål Tyldum Ivar Formo Johs Harviken 2.04.57,06 3 Alfred Kälin Albert Giger Alois Kälin Eduard Hauser 2.07.00,06 == Naisten hiihto == === 5 km === Sija Maa Kilpailija Aika 1 Galina Kulakova 17.00,50 2 Marjatta Kajosmaa 17.05,50 3 Helena Šikolová 17.07,32 4 Alevtina Oljunina 17.07,40 5 Hilkka Kuntola 17.11,67 6 Ljubov Muhatšova 17.12,08 === 10 km === Sija Maa Kilpailija Aika 1 Galina Kulakova 34.17,82 2 Alevtina Oljunina 34.54,11 3 Marjatta Kajosmaa 34.56,45 4 Ljubov Muhatšova 34.58,56 5 Helena Takalo 35.06,34 6 Aslaug Dahl 35.18,84 === 3 × 5 km viesti === Sija Maa Kilpailijat Aika 1 Ljubov Muhatšova Alevtina Oljunina Galina Kulakova 48.46,15 2 Helena Takalo Hilkka Kuntola Marjatta Kajosmaa 49.19,37 3 Inger Aufles Aslaug Dahl Berit Mørdre 49.51,49 == Yhdistetty == Sija Maa Kilpailija Pisteet 1 Ulrich Wehling 413,340 2 Rauno Miettinen 405,505 3 Karl-Heinz Luck 398,800 4 Erkki Kilpinen 391,845 5 Yiji Katsuro 390,200 6 Tómas Kucera 387,935 == Mäkihyppy == === Normaalimäki === Sija Maa Kilpailija Pisteet 1 Yukio Kasaya 244,2 2 Akitsugu Konno 234,8 3 Seiji Aochi 229,5 4 Ingolf Mork 225,5 5 Jiří Raška 224,8 6 Wojciech Fortuna 222,0 === Suurmäki === Sija Maa Kilpailija Pisteet 1 Wojciech Fortuna 219,9 2 Walter Steiner 219,8 3 Rainer Schmidt 219,3 4 Tauno Käyhkö 219,2 5 Manfred Wolf 215,1 6 Gari Napalkov 210,1 == Lähteet == * === Viitteet === == Aiheesta muualla == * YLE Elävä arkisto: Sapporon talviolympialaiset 1972 Luokka:Talviolympialaiset 1972 Luokka:Hiihdon maailmanmestaruuskilpailut 1972
Hannu Rantakari

Hannu Juhani Rantakari (8. tammikuuta 1939 Tampere – 1. tammikuuta 2018 Tampere)Kuolinilmoitus, Aamulehti 28.1.2018, s. B17 oli suomalainen voimistelija ja olympiamitalisti. Hän voitti olympiapronssia vuoden 1964 kesäolympialaisissa Tokiossa hypyssä. Tokion olympialaisissa Rantakari sijoittui hyppykilpailun kolmannen sijansa lisäksi kahdeksanneksi joukkuekilpailussa ja 48:nneksi 12-ottelussa. Hän osallistui myös Méxicon 1968 olympialaisiin ja sijoittui kymmenenneksi joukkuekilpailussa, 32:nneksi renkailla sekä 73:nneksi 12-ottelussa. MM-kilpailuissa hän sijoittui parhaimmillaan kahdeksanneksi nojapuilla ja rekillä vuonna 1962. Rantakari edusti kotimaassaan Tampereen Kilpa-Veljiä ja sittemmin Tampereen Sisua. Hän voitti Suomen mestaruuden moniottelussa vuonna 1963 sekä yhteensä kuusi telinemestaruutta vuosina 1963–1967. Hänet valittiin TUL:n parhaaksi urheilijaksi vuosina 1961 ja 1964. Voimistelun maailman rankinglistalla hän oli 14:s vuonna 1964 ja 20:s vuonna 1965. == Lähteet == * === Viitteet === == Aiheesta muualla == Luokka:Suomalaiset telinevoimistelijat Luokka:Suomalaiset olympiamitalistit Luokka:Vuonna 1939 syntyneet Luokka:Vuonna 2018 kuolleet
Olli Laiho

Olli Laiho (18. helmikuuta 1943 Savonlinna – 31. toukokuuta 2010 Helsinki) oli suomalainen telinevoimistelija, olympiamitalisti ja liikkeenjohtaja. Hän saavutti vuoden 1968 kesäolympialaisissa Méxicossa hopeaa hevosella. Sen jälkeen ei suomalainen voimistelija ole voittanut olympiamitalia. Méxicon olympialaisissa Laiho sijoittui hevoskilpailun kakkossijansa lisäksi nojapuilla 15:nneksi, 12-ottelussa 41:nneksi ja joukkuekilpailussa kymmenenneksi. Hän osallistui jo neljä vuotta aiemmin Tokion kesäolympialaisiin ja sijoittui joukkuekilpailussa kahdeksanneksi sekä 12-ottelussa 26:nneksi. MM-kilpailuissa hänen paras saavutuksensa oli kuudes sija hevosella vuonna 1966. EM-kilpailuissa hän saavutti hevosella pronssia vuonna 1965 ja sijoittui viidenneksi vapaaliikkeissä vuonna 1967. Vuonna 1967 hän voitti universiadeissa hevosvoimistelun. Olli Laihon urheilu-ura päättyi olkapäävammaan. Laiho edusti kotimaassaan Helsingin Voimistelijoita ja Norssin Turnareita. Hän voitti moniottelun Suomen mestaruuden vuonna 1966 sekä yhteensä kahdeksan telinemestaruutta vuosina 1964–1967. Olli Laiho toimi Norssin Turnarien ja Espoon Golfseuran puheenjohtajana sekä Suomen Voimisteluliiton hallituksessa. Opetusministeriö myönsi hänelle vuonna 2004 Pro Urheilu -tunnustuspalkinnon. Urheilun ulkopuolella Laiho toimi Rautakirjan tukkuryhmän johtajana vuoteen 1980, Amer-konsernin paperitukkukaupan Amerpapin johtajana vuosina 1980-1990 ja sen jälkeen Amer-yhtymän toimitusjohtajana vuosina 1990–1992. Sen jälkeen hän toimi Suomen itsenäisyyden juhlarahaston (Sitra) projektinjohtajana. == Lähteet == * === Viitteet === ==Aiheesta muualla== * Olli Laihon muistokirjoitus Helsingin Sanomissa Luokka:Suomalaiset olympiamitalistit Luokka:Suomalaiset telinevoimistelijat Luokka:Suomalaiset yritysjohtajat Luokka:Vuonna 1943 syntyneet Luokka:Vuonna 2010 kuolleet
Arto Nilsson

Arto Harald Nilsson (19. maaliskuuta 1948 Helsinki – 11. heinäkuuta 2019 Helsinki) oli suomalainen nyrkkeilijä, olympiamitalisti ja yrittäjä.Siukonen, s. 224 Nilsson saavutti pronssia Méxicon 1968 olympialaisten kevyessä välisarjassa (alle 63,5 kg). Hän voitti kenialaisen John Olulun tuomariäänin 3–2, länsisaksalaisen Gert Puzichan äänin 5–0 sekä bulgarialaisen Petar Stoitševin kehätuomarin keskeytyksellä toisessa erässä. Välieräottelussaan hän hävisi hallitsevalle olympiavoittajalle, puolalaiselle Jerzy Kulej'lle pistein 0–5.Lounasheimo, s. 748 Kisojen päättäjäisissä hän toimi Suomen joukkueen lipunkantajana. Madridin EM-kilpailuissa 1971 Nilsson hävisi välisarjan (alle 67 kg) avausottelussaan bulgarialaiselle Ivan Kiriakoville tuomariäänin 1–4.Lounasheimo, s. 773 Nilsson sai ensikosketuksen nyrkkeilyharrastukseen kotikulmillaan Tapanilan Erän harjoitussalilla.Väätäinen, s. 324 Olympiaedustajaksi hän nousi asevelvollisuutensa jälkeen vuonna 1968 näytöillään katsastuksissa ja Leningradin valmennusleirillä.Väätäinen, s. 325 Hän voitti Pohjoismaiden-mestaruuden alle 67-kiloisten sarjassa vuonna 1970Lounasheimo, s. 778Väätäinen, s. 328 sekä Suomen-mestaruuden samassa painoluokassa vuosina 1970 ja 1971.Lounasheimo, s. 782 Arto Nilsson kouluttautui työnsä ohessa ekonomiksi. Hän oli aikanaan keskeyttänyt Oulunkylän yhteiskoulun kolmannella luokalla ja mennyt erilaisten hanttihommien jälkeen töihin isänsä kellosepänliikkeeseen. Hän toimi Timanttiset-ketjun omistajana sekä toimitusjohtajana. == Saavutuksia == * Olympiapronssia México 1968 (nyrkkeily, sarja 63,5 kg) * Pohjoismaiden mestaruus 1970 (67 kg) * Suomen mestaruus 1970 ja 1971 == Lähteet == * * * === Viitteet === Luokka:Suomalaiset nyrkkeilijät Luokka:Suomalaiset olympiamitalistit Luokka:Suomalaiset yrittäjät Luokka:Vuonna 1948 syntyneet Luokka:Vuonna 2019 kuolleet
Nokia 6111

Nokia 6111 on Nokian matkapuhelin, joka julkaistiin vuoden 2005 kesäkuussa. Siinä on panostettu etenkin kameraan ja musiikkiominaisuuksiin. Siinä on radio ja mahdollisuus siirtää musiikkia tietokoneelta. Lisäksi siinä on yhden megapikselin kamera, sisäänrakennettu salama ja mahdollisuus nauhoittaa videokuvaa jopa tunnin ajan. Laitteessa on myös sähköposti-ominaisuus. == Tiedot == * 128 × 160 pikselin värinäyttö * Paino: 92 g * Mitat: 84 × 47 × 23 mm * Sisäänrakennettu XHTML-selain TCP/IP-yhteydellä Sitä on saatavilla eri väreinä (vaaleanpunainen, musta, hopeanharmaa ja joissain kaupoissa myös vaaleansininen). Siinä on myös bluetooth, SMS sekä infrapuna. ==Katso myös== *Luettelo Nokian tuotteista == Lähteet == ==Aiheesta muualla== * Nokia 6111 – Tuki * Käyttöohjeet * Vertailussa Puhelinvertailu.comissa * Hinnat, tekniset tiedot sekä keskustelua AfterDawn.comissa Luokka:Nokian matkapuhelimet Luokka:Vuoden 2005 matkapuhelimet
Reima Virtanen

Reima Valdemar Virtanen (s. 5. marraskuuta 1947 Kemi) on suomalainen nyrkkeilijä ja olympiamitalisti. == Ura== Vuonna 1969 Virtanen debytoi EM- kisoissa Bukarestissa ja saavutti pronssia keskisarjassa. Hän voitti ensimmäisessä ottelussa Hollannin van der Brockin ja puolivälierissä Ison- Britannian mestarin Dave Wallingtonin. Semifinaaleissa hän hävisi Jugoslavian mestarille Mate Parloville. Vuonna 1971 järjestettiin EM-kisat Madridissa, jossa hän jälleen saavutti pronssia keskisarjassa. Virtanen kukisti puolivälierissä tulevan ammattilaisten Euroopan-mestarin, alankomaalaisen Rudi Koopmansin. Semifinaaleissa hän hävisi tällä kertaa romanialaiselle Alec Năstacille. Virtanen nyrkkeili uransa aikana 200 ottelua, joista 30 kansainvälisissä turnauksissa. == Olympialaiset 1972 == * 1. kierroksella voitto Tansanian Titus Simbanista. * 2. kierroksella teknisellä tyrmäyksellä voitto Puolan Witold Stachurskinista. * 3. kierroksella voitto Ghanan Prince Amarteysta. * Loppuottelussa tyrmäystappio ensimmäisessä erässä Neuvostoliiton Vjatšeslav Lemeševille. == Saavutuksia == * olympiahopeaa München 1972 (nyrkkeily, keskisarja, 75 kg) * EM-pronssia Bukarest 1969 ja Madrid 1971 (75 kg) * valittu Suomen parhaaksi nyrkkeilijäksi vuosina 1969, 1971 ja 1972 sekä TUL:n vuoden urheilijaksi 1971 ja 1972. * Pro Urheilu -tunnustuspalkinto 2006. Vuonna 1990 Kemin kaupunginteatterissa esitettiin Reima Virtasen elämään pohjautuvaa näytelmää Hopeanyrkki. Sen oli käsikirjoittanut Juha-Pekka Hotinen ja ohjannut Olli Saariaho. == Lähteet == Luokka:Suomalaiset nyrkkeilijät Luokka:Suomalaiset olympiamitalistit Luokka:Vuonna 1947 syntyneet Luokka:Elävät henkilöt
Yö paholaisen linnassa

Yö paholaisen linnassa on vuonna 1971 julkaistu belgialainen kauhufantasia, jonka on ohjannut Jean Brismée. == Näyttelijät == *Erika Blanc - Lisa Müller *Jean Servais - Rhonebergin paroni *Jacques Monseau - Jacques Monseu *Ivana Novak - Corinne *Shirley Corrigan - Regine *Colette Emmanuelle - Colette Emmarvelle *Lucien Raimbourg - Luciene Raimbourg *Daniel Emilfork - Saatana Luokka:Vuoden 1971 belgialaiset elokuvat Luokka:Kauhuelokuvat
Pohjoismaiset hiihtolajit talviolympialaisissa 1968

Vuoden 1968 talviolympialaiset järjestettiin Grenoblessa, Ranskassa. Pohjoismaisissa hiihtolajeissa (maastohiihto, yhdistetty, mäkihyppy) kilpailtiin kaikkiaan kymmenessä lajissa.Arponen, s. 439–441 Kilpailut toimivat myös saman vuoden maailmanmestaruuskilpailuina. == Miesten hiihto == === 15 km === Sija Maa Kilpailija Aika 1 Harald Grønningen 47.54,2 2 Eero Mäntyranta 47.56,1 3 Gunnar Larsson 48.33,7 4 Kalevi Laurila 48.37,6 5 Jan Halvarsson 48.39,1 6 Bjarne Andersson 48.41,1 === 30 km === Sija Maa Kilpailija Aika 1 Franco Nones 1.35.39,2 2 Odd Martinsen 1.36.28,9 3 Eero Mäntyranta 1.36.55,3 4 Vladimir Voronkov 1.37.10,8 5 Giulio de Florian 1.37.12,9 6 Kalevi Laurila 1.37.29,8 7 Kalevi Oikarainen 1.37.34,4 === 50 km === Sija Maa Kilpailija Aika 1 Ole Ellefsæter 2.28.45,8 2 Vjatšeslav Vedenin 2.29.05,5 3 Josef Haas 2.29.14,8 4 Pål Tyldum 2.29.26,7 5 Melcher Risberg 2.29.37,0 6 Gunnar Larsson 2.29.37,2 === 4 x 10 km viesti === Sija Maa Kilpailijat Aika 1 Odd Martinsen Pål Tyldum Harald Grønningen Ole Ellefsæter 2.08.33,5 2 Jan Halvarsson Bjarne Andersson Gunnar Larsson Assar Rönnlund 2.10.13,2 3 Kalevi Oikarainen Hannu Taipale Kalevi Laurila Eero Mäntyranta 2.10.56,7 == Naisten hiihto == === 5 km === Sija Maa Kilpailija Aika 1 Toini Gustafsson 16.45,2 2 Galina Kulakova 16.48,4 3 Alevtina Koltšina 16.51,6 4 Barbro Martinsson 16.52,9 5 Marjatta Kajosmaa 16.54,6 6 Rita Atškina 16.55,1 === 10 km === Sija Maa Kilpailija Aika 1 Toini Gustafsson 36.45,5 2 Berit Mørdre 37.54,6 3 Inger Aufles 37.59,9 4 Barbro Martinsson 38.07,1 5 Marjatta Kajosmaa 38.09,0 6 Galina Kulakova 38.26,7 === 3 x 5 km viesti === Sija Maa Kilpailija Aika 1 Inger Aufles Babben Enger Berit Mørdre 57.30,0 2 Britt Strandberg Toini Gustafsson Barbro Martinsson 57.51,0 3 Alevtina Koltšina Rita Atškina Galina Kulakova 58.13,6 == Yhdistetty == Sija Maa Kilpailija Pisteet 1 Franz Keller 449,04 2 Alois Kälin 447,99 3 Andreas Kunz 444,10 4 Tómas Kucera 434,14 5 Ezio Damolin 429,54 6 Josef Gasienica 428,78 ==Mäkihyppy== === Normaalimäki === Sija Maa Kilpailija Pisteet 1 Jiří Raška 216,5 2 Reinhold Bachler 214,2 3 Baldur Preiml 212,6 4 Bjørn Wirkola 212,0 5 Topi Mattila 211,9 6 Anatoli Jeglanov 211,5 === Suurmäki === Sija Maa Kilpailija Pisteet 1 Vladimir Belousov 231,3 2 Jiří Raška 229,4 3 Lars Grini 214,3 4 Manfred Queck 212,8 5 Bent Tomtum 212,2 6 Reinhold Bachler 210,7 == Lähteet == * === Viitteet === == Aiheesta muualla == * YLE Elävä arkisto: Grenoblen talviolympialaiset 1968 Luokka:Talviolympialaiset 1968 Luokka:Hiihdon maailmanmestaruuskilpailut 1968 Luokka:Ranskan hiihto
Bumerangi (elokuva)

Bumerangi on Reginald Hudlinin ohjaama romanttinen komedia vuodelta 1992. == Näyttelijät == == Arvioita == Video-oppaassa vuodelta 1994 Bello Romano kaipaa elokuvaan hieman lisää juonta ja antaa sille kaksi tähteä viidestä, mikä vastaa sanallista arviota ”keskinkertainen”. == Lähteet == Luokka:Vuoden 1992 yhdysvaltalaiset elokuvat Luokka:Yhdysvaltalaiset romanttiset komediat
Veijareita vai vartijoita

Veijareita vai vartijoita on Dennis Duganin ohjaama yhdysvaltalainen poliisiaiheinen komediaelokuva vuodelta 2003. == Näyttelijät == == Arvioita == Turun Sanomien Tapani Maskulan mielestä kahdesta erirotuisesta poliisista muodostuvan komediaparin luonteenpiirteet ovat toivottoman kliseisiä: musta mies on vastuuton suupaltti, valkoinen puolestaan ohjesääntöjä totteleva, ammatistaan ylpeä virkamies. == Lähteet == Luokka:Yhdysvaltalaiset komediaelokuvat Luokka:Vuoden 2003 yhdysvaltalaiset elokuvat Luokka:Dennis Duganin ohjaamat elokuvat Luokka:Columbia Picturesin elokuvat
Pohjoismaiset hiihtolajit talviolympialaisissa 1964

Vuoden 1964 talviolympialaiset järjestettiin Innsbruckissa, Itävallassa. Pohjoismaisissa hiihtolajeissa (maastohiihto, yhdistetty, mäkihyppy) kilpailtiin kaikkiaan kymmenessä lajissa. Kilpailut toimivat myös saman vuoden maailmanmestaruuskilpailuina. Mäkihypyssä kilpailtiin ensimmäisen ja toistaiseksi ainoan kerran kolmen kierroksen systeemillä. Tämä kolmen kierroksen systeemi pelasti pienessä mäessä Veikko Kankkosen, jonka ensimmäinen hyppy epäonnistui pahoin. Suurmäessä Kankkonen jäi hopealle horjahdettuaan toisessa hypyssään saaden osalta tuomareista matalat tyylipisteet ja yksi heistä oli suomalainen Hannu Koskivuori, joka sai kuulla kotimaassaan runsaasti vihanilmauksia seuraavien viikkojen ajan. == Miesten hiihto == === 15 km === Sija Maa Kilpailija Aika 1 Eero Mäntyranta 50.54,1 2 Harald Grønningen 51.34,8 3 Sixten Jernberg 51.42,2 4 Väinö Huhtala 51.45,4 5 Janne Stefansson 51.46,4 6 Pavel Koltšin 51.52,0 === 30 km === Sija Maa Kilpailija Aika 1 Eero Mäntyranta 1.30.50,7 2 Harald Grønningen 1.32.02,3 3 Igor Vorontšihin 1.32.15,8 4 Janne Stefansson 1.32.34,8 5 Sixten Jernberg 1.32.39,6 6 Kalevi Laurila 1.32.41,4 === 50 km === Sija Maa Kilpailija Aika 1 Sixten Jernberg 2.43.52,6 2 Assar Rönnlund 2.44.58,2 3 Arto Tiainen 2.45.30,4 4 Janne Stefansson 2.45.36,6 5 Sverre Stensheim 2.45.47,2 6 Harald Grønningen 2.47.47,1 === 4 x 10 km viesti === Sija Maa Kilpailijat Aika 1 Karl-Åke Asph Sixten Jernberg Janne Stefansson Assar Rönnlund 2.18.34,6 2 Väinö Huhtala Arto Tiainen Kalevi Laurila Eero Mäntyranta 2.18.42,4 3 Ivan Utrobin Gennadi Vaganov Igor Vorontšihin Pavel Koltšin 2.18.46,9 == Naisten hiihto == === 5 km === Sija Maa Kilpailija Aika 1 Klavdija Bojarskih 17.50,2 2 Mirja Lehtonen 17.52,9 3 Alevtina Koltšina 18.08,4 4 Jevdokija Mekšilo 18.16,7 5 Toini Pöysti 18.25,5 6 Toini Gustafsson 18.25,7 === 10 km === Sija Maa Kilpailija Aika 1 Klavdija Bojarskih 40.24,3 2 Jevdokija Mekšilo 40.26,6 3 Marija Gusakova 40.46,6 4 Britt Strandberg 40.54,0 5 Toini Pöysti 41.17,4 6 Senja Pusula 41.17,8 === 3 x 5 km viesti === Sija Maa Kilpailija Aika 1 Alevtina Koltšina Jevdokija Mekšilo Klavdija Bojarskih 59.20,2 2 Barbro Martinsson Britt Strandberg Toini Gustafsson 1.01.27,0 3 Senja Pusula Toini Pöysti Mirja Lehtonen 1.02.45,1 == Yhdistetty == Sija Maa Kilpailija Pisteet 1 Tormod Knutsen 469,28 2 Nikolai Kiseljov 453,04 3 Georg Thoma 452,88 4 Nikolai Gusakov 449,36 5 Arne Larsen 430,63 6 Arne Barhaugen 425,63 ==Mäkihyppy== === Normaalimäki === Sija Maa Kilpailija Pisteet 1 Veikko Kankkonen 229,9 2 Toralf Engan 226,3 3 Torgeir Brandtzæg 222,9 4 Josef Matouš 218,2 5 Dieter Neuendorf 214,7 6 Helmut Recknagel 210,4 === Suurmäki=== Sija Maa Kilpailija Pisteet 1 Toralf Engan 230,7 2 Veikko Kankkonen 228,9 3 Torgeir Brandtzæg 227,2 4 Dieter Bokeloh 214,6 5 Kjell Sjöberg 214,4 6 Aleksandr Ivannikov 213,3 == Lähteet == == Aiheesta muualla == * YLE Elävä arkisto: Innsbruckin talviolympialaiset 1964 Luokka:Talviolympialaiset 1964 Luokka:Hiihdon maailmanmestaruuskilpailut 1964 Luokka:Itävallan hiihto
Säämäjärvi

Säämäjärvi (liv. Siämäjärvi eteläkarj. Siämärvi, ) on kylä sekä historiallinen Aunuksen Karjalan kunta ja Neuvosto-Karjalan hallintopiiri nykyisen Prääsän piirin alueella Karjalan tasavallassa Venäjällä. ==Säämäjärven kylä== Säämäjärven kylä kuuluu nykyään Jessoilan kuntaan. Se sijaitsee Säämäjärven kaakkoisrannalla Petroskoista Suojärvelle vievän maantien varressa. Säämäjärven kylän eteläpuolella Suojärven-Petroskoin radalla on samanniminen rautatieasema. Kylässä asui vuoden 2012 lopussa 69 ihmistä. ==Säämäjärven historiallinen kunta== Venäjän keisarikunnan Säämäjärven kunta kuului Aunuksen kuvernementin Petroskoin kihlakuntaan. Se käsitti Säämäjärven, Vahatjärven ja Sotjärven ympäristöt. Sen naapureina olivat pohjoisessa Munjärven kunta, idässä Suojun ja Pyhäjärven kunnat, etelässä Vieljärven kunta sekä lännessä Suomen puolella Suojärven kunta. Vuonna 1917 Säämäjärven kuntaan kuului 79 kylää ja niissä oli noin 7 700 asukasta, joista lähes kaikki olivat karjalaisia. Suurimpia Säämäjärven kyliä olivat Jessoila, Säämäjärvi, Veskelys, Alasalmi, Kurmoila, Lahti, Yläne, Tšalkki, Prokkoila ja Salmenniska. Säämäjärven kunta lakkautettiin Neuvostoliitossa 1920-luvulla ja liitettiin Säämäjärven piiriin. ==Säämäjärven veneturma== 14 lasta hukkui veneilyonnettomuudessa Säämäjärvellä Venäjän Karjalassa kesäkuussa 2016. == Lähteet == Luokka:Prääsän piirin asutut paikat Luokka:Itä-Karjalan entiset kunnat
Säämäjärvi (järvi)

Säämäjärvi (, ) on Suojoen vesistöön kuuluva järvi Karjalan tasavallan Prääsän piirin Jessoilan kunnassa Venäjällä. Sen pinta-ala on 266 neliökilometriä, valuma-alueen laajuus 1 550 neliökilometriä, keskisyvyys 6,7 metriä ja suurin syvyys 24,5 metriä. Säämäjärveen virtaavat muun muassa Kivatsunjoki, Kuhajoki, Kuutamajoki, Pieni Suununjoki ja Soudunjoki. Se laskee Säpsäjokea pitkin Vahatjärveen. Järven ulappa on aava. Rantojen läheisyydessä on 80 saarta, joiden yhteispinta-ala on 4,28 neliökilometriä. Rannat ovat pääosin matalat, hiekkaiset ja kiviset. Pohjaa peittää muta, hiekka, savi, järvimalmi ja kivet. Säämäjärven kalalajeja ovat lohi, siika, kuore, muikku, hauki, särki, salakka, lahna, säyne, pasuri, seipi, sulkava, kivennuoliainen, rantanuoliainen, made, kuha, ahven, kiiski ja kivisimppu. Järvella harjoitetaan ammatti-, kotitarve- ja virkistyskalastusta. Jessoilan taajama ottaa siitä käyttövetensä ja maatalous laskee siihen jätevetensä. Järven etelärannalla sijaitsevat Jessoilan kylä ja taajama. Rantojen muita asutuksia ovat Säpsän ja Kudaman taajamat sekä Säämäjärven, Lahden ja Särkilahden kylät. Säämäjärven ympäristö muodosti aikoinaan Säämäjärven kunnan ja sittemmin Säämäjärven piirin. ==Veneilyonnettomuus 2016== Moskovalaisten kesäleirille osallistuneiden lasten vene kaatui mahdollisesti ukkoskuuron voimasta 19. kesäkuuta 2016 vastaisena yönä Säämäjärvellä. 14 lasta hukkui. ==Lähteet== ==Aiheesta muualla== *Сямозеро Säämäjärvi-sivut. Syamozero.ru *Озеро Сямозеро Karelia- matkailuportaali Luokka:Karjalan tasavallan järvet Luokka:Prääsän kansallinen piiri Luokka:Suojoen vesistö
Sarah Jezebel Deva

thumb|upright|Sarah Jezebel Deva Kuopion Rockcock-festivaaleilla vuonna 2008. Sarah Jezebel Deva (oik. Sarah Jane Ferridge; s. 25. helmikuuta 1977 Lontoo) on brittiläinen laulaja. Hän on toiminut taustalaulajana muun muassa Therionin, The Kovenantin, Mortiisin ja Gravewormin albumeilla. Deva on myös laulanut taustalla Cradle of Filthin albumeilla vuodesta 1996 lähtien, mutta häntä ei virallisesti pidetä yhtyeen jäsenenä. Devalla on lisäksi oma yhtye Angtoria. Hän aloitti laulamisen 11-vuotiaana. Hänen äänialansa on neljä oktaavia. Deva on maininnut lempimusiikikseen Madonnan, Princen, A-han, Duran Duranin sekä monia muita 1980–1990-lukujen pop-artisteja. Raskaamman musiikin puolelta hän kuuntelee muun muassa Guns N’ Rosesia, Mayhemia, Faith No Morea, 1349:a, Metallicaa ja Dissectionia. Luokka:Cradle of Filth Luokka:Brittiläiset laulajat Luokka:Vuonna 1977 syntyneet Luokka:Elävät henkilöt
Tungutjärvi

Tungutjärvi on järvi Uikujoen vesistössä Belomorskin piirin länsiosassa Karjalan tasavallassa Venäjällä. Tungutjärven pinta on 119 metriä merenpinnan yläpuolella. Järven suurin pituus ja leveys on noin 12 kilometriä. Järven länsipäässä sijaitsee Koivuniemen kylä, joka on nykyisin autio. Tungutjärvi laskee sen pohjoisrannalta alkavaa Tungutjokea myöten Uikujokeen. Luokka:Karjalan tasavallan järvet Luokka:Uikujoen vesistö Luokka:Belomorskin piiri
Graveworm

Graveworm on italialais-saksalainen melodista black metalia soittava yhtye.http://www.metal-observer.com/articles.php?lid=1&sid;=1&id;=2577 Metal- Observer.com Yhtye ottaa vaikutteita myös goottimetallista, doom metalista ja uusimmilla albumeilla myös death metalista. Graveworm perustettiin vuonna 1997. Graveworm teki levytyssopimuksen Serenades Recordsin kanssa vuonna 1997. Samana vuonna yhtye teki kiertueen Crematoryn, Therionin ja Lake of Tearsin kanssa. Kiertueen jälkeen Graveworm julkaisi ensimmäisen albuminsa, When Daylight's Gone. Vuonna 1998 yhtyeeltä ilmestyi EP Underneath the Crescent Moon, jossa taustalla lauloi Sarah Jezebel Deva. Yhtye julkaisi toisen täysimittaisen albuminsa, As the Angels Reach the Beautyn vuonna 1999. Sen jälkeen se teki kiertueen Agathodaimonin kanssa. Vuonna 2002 Graveworm vaihtoi levy-yhtiötään tekemällä levytyssopimuksen Nuclear Blastin kanssa. Yhtyeen tuorein albumi on vuoden 2011 lokakuussa julkaistu Fragments of Death. ==Diskografia== ===Studioalbumit=== * When Daylight's Gone (1997, Serenades Records) * As The Angels Reach The Beauty (1999, Last Episode) * Scourge of Malice (2001, Last Episode) * Engraved In Black (2003, Nuclear Blast) * (N)utopia (2005, Nuclear Blast) * Collateral defect (2007, Nuclear Blast) * Diabolical Figures (2009, Nuclear Blast) * Fragments of Death (2011, Nuclear Blast) * Ascending Hate (2015) ==Jäsenet== * Stefan Fiori - Laulu * Sabine Mair - Koskettimet * Martin Innerbichler - Rummut * Eric Righi - Kitara * Thomas Orgler - Kitara * Harry Klenk - Bassokitara ===Entiset=== *Lukas Flarer, kitara (2003–2005) *Stefan Unterpertinger, kitara (1997–2003) *Didi Schraffel, bassokitara (1997–2001) *Eric Treffel, kitara (2001) ==Lähteet== ==Aiheesta muualla== *Gravewormin viralliset kotisivut Luokka:Italialaiset black metal -yhtyeet
Paul Allender

Paul Allender (s. 17. marraskuuta 1970) on brittiläinen kitaristi ja muusikko, joka tunnetaan luultavasti parhaiten työstään metalliyhtye Cradle of Filthin kitaristina vuosina 1992–1996 ja jälleen vuosina 2000-2014. Allender on soittanut myös yhtyeissä The Blood Divine (1996–1997) ja Primary Slave (1997–2000). ==Lapsuus ja nuoruus== Kun Paul oli kuusivuotias, hänen isänsä perehdytti hänet taistelulajeihin. Tämä muutti Paulin elämän täysin ja taistelulajeista tuli hänen perheensä hallitseva taiteenmuoto. Paul sai ensimmäisen kitaransa 14-vuotiaana. Hän soitti kitaraa epäsäännöllisesti, kunnes 19-vuotiaana kitaransoitosta muodostui hänen vakituinen harrastuksensa. ==Lähteet== *Cradle of Filthin virallinen kotisivu Luokka:Cradle of Filth Luokka:Englantilaiset kitaristit Luokka:Vuonna 1970 syntyneet Luokka:Elävät henkilöt
Franz Reindl

Franz Reindl (s. 24. marraskuuta 1954 Garmisch-Partenkirchen, Länsi-Saksa) on entinen saksalainen jääkiekkoilija ja nykyinen urheilujohtaja.Franz Reindl == Jääkiekkoseurat == * 1972-1984 Sc Riessersee * 1984-1988 SB Rosenheim Reindl pelasi ensimmäisen kerran Saksan maajoukkueessa kaudella 1971-72. == Saavutuksia == * Jääkiekon olympiapronssi: 1976 * Saksan liittotasavallan mestaruus: 1978, 1981, 1985 == Valmentajana ja urheilujohtajana == Reindl valittiin Saksan jääkiekkoliiton puheenjohtajaksi vuonna 1992, jonka lisäksi hän toimi maajoukkueen apulaisvalmentajana vuosina 1991-94. Reindl valittiin myös vuoden 2001 maailmanmestaruuskilpailujen pääsihteeriksi sekä Euroopan yhdistelmäjoukkueen joukkueenjohtajaksi vuoden 2016 jääkiekon maailmancupissa. == Yksityiselämä == Franz Reindlin tytär Franziska on myös olympiatasolla esiintynyt jääkiekkoilija. == Lähteet == Luokka:Saksalaiset jääkiekkoilijat Luokka:Saksalaiset olympiamitalistit Luokka:Vuonna 1954 syntyneet Luokka:Elävät henkilöt
Työssäoppiminen toisen asteen tutkinnon osana

Työssäoppiminen on osa toisen asteen ammatillista perustutkintoa ja on laajuudeltaan vähintään 20 opintoviikkoa, joka voidaan suorittaa osissa. Työssäoppimisjaksot toteutetaan oppilaitoksen ja yrityksen yhteistyönä. Opetus tapahtuu työpaikalla, aidossa oppimisympäristössä. Työssäoppimisen tarkoituksena on siirtää osa tutkintoon kuuluvista tavoitteista käytännön työtehtävien yhteydessä työpaikoilla opittaviksi. Oppilaitos vastaa työssäoppimispaikkojen järjestämisestä. Työssäoppimassa suoritetaan ammattiosaamisen näytöt. Ammattiosaamisen näytöt sekoitetaan usein näyttötutkinnon (ammatillinen perustutkinto, ammatti- tai erikoisammattitutkinto) tutkintotilaisuuteen. Ammattiosaamisen näyttöön riittää ammatilliseen perustutkintoon liittyvä alle puolen vuoden työssäoppiminen http://groups.google.com/group/tpo-koulutus/web/naytot?hl=en. Tämä tarkoittaa, että ammattiosaamisen näytöt suoritetaan tutkinnon osittain. Työharjoittelusta työssäoppiminen poikkeaa oppimistavoitteiden laadun suhteen. Työssäoppimisessa korostuu kokonaan uuden opiskelu, työharjoittelussa jo opitun kertaaminen, soveltaminen ja harjaannuttaminen. Työssäoppimiseen kuuluu oman työn päivittäinen raportointi ja työajan seuranta. Vuorovaikutustaitojen ja muiden työelämävalmiuksien harjaannuttaminen. == Lähteet == ==Aiheesta muualla== *Opetushallituksen määräyskokoelma, joka sisältää kaikkien ammatillisten tutkintojen sisältökuvaukset. *Ammatillinen koulutus Opintoluotsi *Työssäoppimisen tietopalvelu Luokka:Ammattioppilaitos
Usko Viitanen

Usko Samuel Viitanen (23. helmikuuta 1928 Orimattila – 6. kesäkuuta 2005 Helsinki) oli suomalainen oopperalaulaja (baritoni). Viitanen opiskeli laulua kotimaassa mm. Lea Piltin johdolla sekä Italiassa. Hän oli kiinnitettynä Suomen Kansallisoopperaan vuosina 1959-1981. Parhaiten hän menestyi italialaisissa oopperoissa. Viitasen tunnetuimpia rooleja olivat mm. Verdin Rigoletton nimiosa, Don Carlosin Rodrigo ja Otellon Jago sekä Aulis Sallisen Punaisen viivan Agitaattori. Hän julkaisi vuonna 1985 muistelmateoksen Laulujen lunnaat. Viitaselle myönnettiin Suomen Leijonan Pro Finlandia -mitali vuonna 1973. Usko Viitasen puoliso oli balettitanssija ja tanssipedagogi Virpi Laristo. Viitanen on haudattu Hietaniemen hautausmaan Taiteilijainmäelle. ==Diskografia== * Oskar Merikannon lauluja (LP, esittäjinä Usko Viitanen, Kim Borg, Raili Kostia ja Irma Urrila). Finnlevy (1969). * Usko Viitanen: Italian Opera Arias And Finnish Songs (CD). Fuga 9190 (2004). * Usko Viitanen: Laulu Kuujärvestä (CD). Fuga 9240 (2007). * Giuseppe Verdi: Rigoletto (DVD). Fuga 9257 (2008). == Lähteet == ==Kirjallisuutta== * ==Aiheesta muualla== * Usko Viitasen muistokirjoitus Helsingin Sanomissa * Ääninäyte: Usko Viitanen laulaa Oskar Merikannon laulua Kun päivä paistaa Luokka:Suomalaiset baritonit Luokka:Pro Finlandia -palkitut Luokka:Vuonna 1928 syntyneet Luokka:Vuonna 2005 kuolleet
Maxis

Maxis perustettiin videopelejä kehittävänä yrityksenä vuonna 1987. Yritys valmisti erityisesti simulaatiopelejä, joita ovat esimerkiksi SimCity- ja The Sims -pelisarjat. Muita tunnettuja pelejä ovat Spore- ja Darkspore-pelit. Vuonna 2004 yritys suljettiin, ja Maxis säilyi Electronic Artsin omistamana tuotemerkkinä. Maxisin Emeryville-studio suljettiin maaliskuussa 2015, siirtäen Maxis-nimikkeiden kehittämisen muihin studioihin. == Historia == Will Wright ja Jeff Braun perustivat Maxisin vuonna helpottaakseen pelinsä julkaisemista. Vuonna julkaistu SimCity menestyi erikoisuudestaan huolimatta hyvin. Vaikka Maxis suunnitteli vuosien varrella useita hieman epäonnistuneitakin Sim-sarjan pelejä, vuonna julkaistu The Sims jatko-osineen osoittautui todelliseksi menestysartikkeliksi. Electronic Arts osti Maxisin 28. heinäkuuta 1997, mutta tämä jatkoi vielä useita vuosia itsenäisenä pelistudiona. Helmikuussa 2004 Maxisin studio sulautettiin lopullisesti Electronic Artsiin, ja Maxis jäi elämään tuotemerkkinä. Will Wrightin studio Kalifornian Emeryvillessä suljettiin maaliskuussa 2015. EA kuitenkin lupasi jatkaa The Sims ja SimCity pelisarjojen kehittämistä. == Pelit == Yhtiön ensimmäinen julkaistu peli oli SkyChase -niminen lentopeli, jonka Brøderbund julkaisi vuonna 1988. Seuraavana vuonna yhtiö julkaisi menestyksekkään SimCity-pelinsä. == Lähteet == == Aiheesta muualla == * Yrityksen profiili MobyGamesissä Luokka:Yhdysvaltalaiset videopeliyritykset‎ Luokka:Electronic Arts
Martti Valtonen

Martti Valtonen (s. 1947) on teoreettisen sähkötekniikan emeritusprofessori Teknillisessä korkeakoulussa (nykyisin Aalto-yliopiston sähkötekniikan korkeakoulu). Hän opiskeli Teknillisessä korkeakoulussa radiotekniikan diplomi-insinööriksi ja valmistui tekniikan tohtoriksi vuonna 1975. Valtonen ryhtyi vuonna 1972 kehittämään APLAC-piirisimulointiohjelmaa. Alun perin opiskelijoille pidettäviä laskuharjoituksia elävöittämään suunniteltu ohjelmisto kasvoi myöhemmin laajasti maailmalla käytössä olevaksi piirisuunnitteluohjelmistoksi. == Teokset == * * == Lähteet == Luokka:Suomalaiset tieteilijät Luokka:Teknillisen korkeakoulun professorit Luokka:Suomalaiset professorit Luokka:Suomalaiset insinöörit Luokka:Vuonna 1947 syntyneet Luokka:Elävät henkilöt
Master Drummers of Burundi

Master Drummers of Burundi on burundilaisista lyömäsoittajista ja tanssijoista koostuva maailmanmusiikkiyhtye. Se perustettiin 1960-luvulla. Yhtye on esiintynyt muun muassa Joni Mitchellin albumilla The Hissing of Summer Lawns vuonna 1975. Master Drummers of Burundin levytyksiin kuuluvat muun muassa The Master Drummers of Burundi (1994) ja The Drummers of Burundi (1999). Luokka:Burundilaiset yhtyeet Luokka:Maailmanmusiikkiyhtyeet
XD-Picture Card

xD-Picture Card on eräs Flash-muistin korttityyppi. xD-nimitys tulee sanoista extreme digital. xD-muistikortteja käyttävät ainakin Olympus, Kodak ja Fujifilm omissa digitaalikameroissaan. Olympuksen ja Fujifilmin kehittämä korttityyppi tuli markkinoille heinäkuussa 2002. Uudempaa tekniikkaa edustavat xD-M- ja xD-H-muistikortit. Ne eivät kuitenkaan sovi kaikkiin kameroihin. xD- kortit ovat pieniä ja nopeampia kuin vanhat kilpailijansa SmartMedia (SM), MultiMediaCard (MMC) ja Memory Stick (MS). Nopeudeltaan xD häviää SecureDigitalille (SD) ja pienen koon vuoksi sen suurin teoreettinen kapasiteetti on pieni. xD on Fujifilmin ja Olympuksen omaa tekniikkaa, eivätkä sen tekniset tiedot ole julkisia. xD-kortti eroaa monista muista korttityypeistä siten, että xD-kortti ei sisällä muistiohjainpiiriä, vaan pelkän flash-muistipiirin, ja xD-kortin pinnit ovat suoraan flash-muistipiirin pinnit ja protokolla täten suora flash-protokolla. Seurauksena tästä pinnejä tarvitaan enemmän kuin ohjainpiirin sisältävillä kilpailijoillaan ja xD on alttiimpi yhteensopivuusongelmille. Ohjainpiirin puuttuminen teoriassa mahdollistaisi pienemmät valmistuskustannukset ja pienemmän fyysisen koon, mutta käytännössä pienen markkinaosuuden ja harvojen valmistajien vuoksi kortit ovat kilpailijoitaan kalliimpia, ja myös kooltaan uudet microSD-kortit ovat xD:tä pienempiä. Fujifilm on lisännyt uusiin kameroihinsa tuen xD:n lisäksi myös SD:lle, mikä käytännössä tarkoittaa sitä, että Fujifilm on pikkuhiljaa luopumassa xDn käytöstä ja siirtymässä yleisempään SD:hen. Luokka:Digitaaliset tallennusmediat
Will Wright

William R. Wright (s. 20. tammikuuta 1960 Atlanta, Georgia) on yhdysvaltalainen tietokonepelisuunnittelija ja toinen Maxis-peliyhtiön perustajista. Hän on suunnitellut suositut The Sims- ja SimCity- tietokonepelit. Muita hänen suunnittelemiaan pelejä ovat muun muassa The Urbz, SimAnt, SimEarth sekä Spore. Wright on saanut BAFTAn Academy Fellowship palkinnon British Academy Games Awards 2006/7 tapahtumassa.http://www.bafta.org/games/awards/will-wright-bafta-fellow- in-2007 == Lähteet == == Aiheesta muualla == * * Profiili MobyGames-sivustolla Luokka:Sim Luokka:Yhdysvaltalaiset videopelisuunnittelijat Luokka:Vuonna 1960 syntyneet Luokka:Elävät henkilöt
APLAC

APLAC on alun perin professori Martti Valtosen Teknillisessä korkeakoulussa kehittämä piirisimulointiohjelmisto. Piirisimulaattoria käytetään sähköisten piirien toiminnan tutkimiseen tietokonesimulaatiolla. Kun piirin toimintaa voidaan testata rakentamatta piiriä fyysisesti, säästetään prototyyppi-/valmistuskierroksia, aikaa ja rahaa. APLACin tarina alkoi vuonna 1972, kun assistentti (myöhemmin professori) Martti Valtonen kehitti pienen piirisimulointiohjelman laskuharjoituksia elävöittämään. 1980-luvulla Mobira (myöhemmin Nokia Mobile Phones) kiinnostui ohjelmistosta, mikä johti pitkään tutkimusyhteistyöhön Nokian kanssa. Vuonna 1998 APLACin kehitys siirtyi APLAC Solutions Oy:lle, mistä edelleen AWR Corp. (USA) omistukseen v. 2005., V. 2011 National Instruments Corp. (USA) osti AWR Corp. yrityksen. Vuoden 2020 alussa AWR:n työkalut siirtyivät sähköisten suunnittelutyökalujen kehittäjän Cadence Design Systems Inc. (USA) omistukseen, jossa APLAC-pohjainen ohjelmiston ydin on edelleen (v. 2024) osana radiotaajuisten piirien suunnittelua ja näin maailmanlaajuisesti saatavana. == Viitteet == Luokka:Elektroniikkaan liittyvät ohjelmistot
Vähäheikkilä

Vähäheikkilä () on kaupunginosa Turussa, keskustan eteläpuolella. Se kuuluu keskustan suuralueeseen. Naapurikaupunginosia ovat Martti eli IV pohjoisessa, Korppolaismäki lännessä, Mäntymäki ja Luolavuori idässä ja Puistomäki etelässä. Vähäheikkilän rakennuskanta koostuu pääasiallisesti 1900-luvun alkuvuosikymmeninä rakennetuista puutaloista ja omakotitaloista. Alueella on myös muutamia kerrostaloja ja pienteollisuutta. Vähäheikkilä kuului aikaisemmin Kaarinan kuntaan, ja alueen väkiluvun kasvaessa se muodostettiin taajaväkiseksi yhdyskunnaksi vuonna 1905. Se liitettiin Turkuun vuonna 1939. Vähäheikkilän ala-aste, entinen kansakoulu, perustettiin vuonna 1905 ja sen uudet laajennusosat valmistuivat vuonna 2005. Alueella sijaitsee myös erityisammattikoulu, Ammattiopisto Spesia. Vuonna 2016 Vähäheikkilän asukasluku oli 1 017. Alueen väestöstä 15,0 % on alle 15-vuotiaita ja 19,6 % yli 65 vuotiaita. Suomea puhuu äidinkielenään 90,9 % väestöstä ja ruotsia 5,9 %. Muun kielisiä on 3,2 %. == Katso myös == * Turun kaupunginosat * Luettelo Turun kaupunginosista väkiluvun mukaan == Lähteet == == Aiheesta muualla == * Martti Walden: Kuvia, muistelmia ja muita artikkeleita Martinrannan alueelta. (verkkosivusto) Luokka:Turun kaupunginosat
Kapselihotelli

Kapselihotelli () on Japanissa yleinen majoitusliiketyyppi. Siinä on huoneistoon sijoitettu päällekkäin ja rinnakkain useita samansuuruisia, pieniä kapseleita. Kapselin koko on yleensä noin 2x1x1 metriä eli tilaa siinä on vain nukkumista varten. Jokaisessa kapselissa on yleensä myös televisio ja radio sekä minibaari. Kapselihotellien koko vaihtelee. Joissakin on vain 50 kapselia, suurimmissa yli 700. Yöpyminen niissä on suhteellisen edullista: Tavallinen hinta on 3 000–4 000 jeniä (21-29 €). Yksityisyydestä huolehditaan verholla tai suljettavalla luukulla. Peseytymistilat ovat yhteiset, ja monesti kapselihotelleissa on myös uima-allas. Tupakointi ja syöminen ei ole kapseleissa suotavaa: hotellissa on yleensä ravintola tai vähintään myyntiautomaatti. Alun perin kapseleissa yöpyi liikemiehiä, joilla päivä venyi liian pitkäksi tai ravintolailta liian kosteaksi. Nykyisin niitä käyttävät muun muassa reppumatkailijat. Etenkin viikonloppuisin asiakkaina on niitä, jotka ovat liian päihtyneitä kyetäkseen palaamaan turvallisesti kotiin, tai häpeäisivät olotilaansa perheensä edessä.Wardell, Steven (October 1994), "Capsule cure". Atlantic Monthly. 274 (4):42-47 Ensimmäinen kapselihotelli perustettiin vuonna 1977 Osakaan. Kiinan Shanghaihin suunniteltiin avattavan maan ensimmäinen kapselihotelli vuonna 2010. == Kapselihotellit Suomessa == Kapseli Oy Ltd ilmoitti kesäkuussa 2014 tuovansa kapseleihin perustuvan majoitusratkaisun Helsinkiin ja etsivänsä projektilleen rahoitusta. Forssalainen AdhocHaus Oy on saanut Patentti- ja Rekisterihallituksen mallisuojan omalle majoitusmoduulilleen, joka on jo tuotannossa. Tuotteet olivat myös mukana Finavian ja Vantaan Innovaatioinstituutin Relaxation Area projektissa Helsinki-Vantaan lentokentällä syksystä 2013 kevääseen 2014. ==Lähteet== ==Aiheesta muualla== *yesicanusechopsticks.com – Kuvia ja tietoa kapselihotelleista Luokka:Japanin rakennukset ja rakennelmat Luokka:Hotellit
Liam Neeson

William John ”Liam” Neeson (s. 7. kesäkuuta 1952 Ballymena, Pohjois-Irlanti) on pohjois­irlanti­lainen näyttelijä. Hän oli ehdolla parhaan mies­pää­osan Oscarin saajaksi elo­kuvasta Schindlerin lista (1993). == Ura == Neeson tunnetaan myös elo­kuvista Excalibur – sankarin miekka (1981), Kurjat (1998), Michael Collins (1996), Star Wars: Episodi I – Pimeä uhka (1999), Rakkautta vain (2003), Batman Begins (2005) ja Taken (2008). Neeson on näytellyt myös televisio­sarjoissa ja vieraillut Miami Vicen jaksossa "Vaarallinen suhde" (1986). Neeson tunnetaan ääni­rooleistaan. Narnia-elo­kuvissa hän toimi Aslan- leijonan äänenä. Vuonna 2014 hänellä oli ääni­rooli Lego Elokuvassa. Hän vieraili Simpsoneiden 16. tuotantokauden jaksossa "Isä, poika ja pyhä henki". Hänellä oli ääni­roolit video­peleissä Batman Begins (2005) ja Fallout 3 (2008). == Yksityiselämä == Liam Neesonin äiti oli Katherine "Kitty" Neeson (os. Brown) ja isä vahtimestari Bernard "Barney" Neeson. Katolilaiseen irlantilaisperheeseen syntynyt Liam sai nimensä paikallisen papin mukaan. Lapsuus protestanttienemmistöisessä Ballymenassa teki Neesonista hänen omien sanojensa mukaan "varovaisen" ja sai hänet tuntemaan "toisen luokan kansalaiseksi". Neeson identifioi itsensä irlantilaiseksiArkistoituna Ghostarchive ja : ja omaa Irlannin kansalaisuuden. Yhdysvaltain kansalaisuuden hän sai vuonna 2009, mutta korosti pysyvänsä edelleen "ylpeästi irlantilaisena". Neeson oli vuodesta 1994 naimisissa näyttelijä Natasha Richardsonin kanssa. Heillä on kaksi poikaa. Richardson kuoli laskettelu­onnettomuudessa saamiinsa vammoihin maalis­kuussa 2009. == Filmografia == == Lähteet == == Aiheesta muualla == Luokka:Irlantilaiset näyttelijät Luokka:Pohjoisirlantilaiset näyttelijät Luokka:Videopelien ääninäyttelijät Luokka:Vuonna 1952 syntyneet Luokka:Elävät henkilöt Luokka:Seulonnan keskeiset artikkelit
Uikujärvi (järvi)

Uikujärvi () on suuri järvi ja Vienanmeren–Itämeren kanavan säännöstelyallas Maaselän kannaksella Segežan piirissä Karjalan tasavallassa Venäjällä. Uikujärven pinta-ala on 1 285 km² ja sen pinta on 89 metriä meren pinnan yläpuolella. Uikujärvellä on pituutta noin 70 kilometriä ja leveyttä noin 24 kilometriä. Saaria on yhteensä 529, joiden yhteispinta-ala on 126 km². Uikujärven pääaltaasta työntyy etelään kaksi suurta lahtea. Uikujärveen laskevista joista suurimmat ovat kaakosta tuleva Ylä-Uikujoki sekä lännestä Seesjärvestä tuleva Sekehenjoki ja Ontajärvestä tuleva Ontajoki. Uikujärvi laskee Ala-Uikujokea pitkin Vienanmeren Äänislahteen Sorokan kohdalla. Nykyinen Uikujärvi syntyi, kun Vienanmeren ja Äänisen välisen vedenjakaja- alueen vedet padottiin Vienanmeren-Itämeren kanavan rakennustöiden yhteydessä. Sen johdosta entinen Uikujärvi ja useat pienemmät järvet sen ympäristöstä yhdistyivät yhdeksi isoksi järveksi. Vedenpinnan nousun vuoksi useita kyliä (muun muassa Koikinitsa, Tikonitsa, Haapajärvi, Vuosmosalmi ja Uikujärvi) jäi vedenpinnan alapuolelle. Järven pinta-ala ennen patoamista oli 766 km². Uikujärven länsirannalla on Segežan kaupunki ja Vojatsun kaupunkityyppinen taajama. Lisäksi järven rannoilla on Maiguban, Polgan, Uikujärven, Vosmovaaran, Telokan, Meri-Maaselän ja Petrovo-Jamin kylät. Järvellä harjoitetaan kalastusta, joka tuottaa muun muassa lahnaa, muikkua, siikaa ja madetta. ==Lähteet== Luokka:Karjalan tasavallan järvet Luokka:Venäjän tekojärvet Luokka:Uikujoen vesistö Luokka:Segežan piiri
Uikujärvi

Uikujärvi on: * Uikujärvi eli Vygozero, järvi Karjalan tasavallassa * Uikujärvi eli Valdai, maalaiskunta ja sen keskustaajama Karjalan tasavallassa. Luokka:Järvien täsmennyssivut
Sinéad de Valera

Sinéad de Valera (tunnetaan myös nimellä Sinéad Ní Fhlannagáin, syntyjään Jane tai Janice Flanagan; 3. kesäkuuta 1878 – 7. tammikuuta 1975) oli Irlannin presidenttinä toimineen Éamon de Valeran puoliso. Jane Flanagan yntyi Balbrigganissa Fingalin pohjoisosassa. Perhe muuttii Dubliniin kun hän oli seitsemänvuotias. Hän opiskeli opettajaksi ja sai ensimmäisen opettajanpaikkansa Edenderrystä, missä hän liittyi Conradh na Gaeilgeen ja muutti nimekseen Sinéad Ní Fhlannagáin. Hän palasi Dubliniin vuonna 1899 ja opetti Francis Xavierin koulussa kyli kymmenen vuoden ajan. Tuossa koulussa hän tutustui Éamon de Valeraan. He avioituivat vuonna 1910. Sinéad de Valera vältti julkisia esiintymisiä, mutta vaikutti politiikassa miehensä kautta. Éamon de Valera oli useita kertoja vankilassa ja pitkiä aikoja Yhdysvalloissa, ja Sinéad de Valera keskittyi hulehtimaan perheen toimeentulosta. Sinéad ja Éamon de Valera saivat useita lapsia, joista osa oli myös itse aktiivisia Irlannin politiikassa, muun muassa Vivion de Valera. Myös kaksi heidän lapsenlapsistaan istuu edelleen Dáil Éireannissa (Irlannin parlamentissa), Éamon Ó Cuív ja Síle de Valera. == Lähteet == Luokka:Valtionpäämiesten puolisot Luokka:Vuonna 1878 syntyneet Luokka:Vuonna 1975 kuolleet Luokka:Irlantilaiset henkilöt
Dáil Éireann

Dáil Éireann on Irlannin parlamentin eli Oireachtasin alahuone, jonka jäsenet valitaan viiden vuoden välein suhteellisella vaalitavalla ja siirtoäänimenetelmällä. Dáil Éireann on kokoontunut vuodesta 1922 lähtien Leinster Housessa Dublinissa. == Edustajat == Dáil Éireannin jäsenen virallinen iirinkielinen nimi on Teachta Dála, mikä tarkoittaa edustajaa Dáilissa. Jäseniä kutsutaan yleensä edustajiksi () tai käytetään lyhennettä TD. Irlannin perustuslain mukaan 20 000–30 000 henkeä kohden on oltava vähintään yksi edustaja. Dáil Éireannissa on 160 edustajaa, jotka edustavat 39:ää vaalipiiriä. Jokaisesta vaalipiiristä valitaan kolme, neljä tai viisi edustajaa. == Historia == Dáil Éireannin ensimmäinen kokous pidettiin tammikuussa vuonna 1919 Mansion Housessa Dublinissa sen jälkeen, kun radikaali vapausliike Sinn Féin oli saanut edellisenä vuonna järjestetyissä Yhdistyneen kuningaskunnan parlamenttivaaleissa 73 edustajaa alahuoneeseen. Edustajat kieltäytyivät tulemasta alahuoneeseen ja järjestäytyivät Irlannin kansalliskokoukseksi. Dáil Éireann hyväksyi niukalla äänten enemmistöllä järjestelyn, jolla Irlannista tehtiin vuonna 1922 Yhdistyneen kuningaskunnan dominio ja Irlannin vapaavaltio. Éamon de Valeran johtama vähemmistö kieltäytyi hyväksymästä ratkaisua, koska se jätti Pohjois-Irlannin vapaavaltion ulkopuolelle. == Lähteet == == Aiheesta muualla == Luokka:Irlannin politiikka Luokka:Alahuoneet
Lassi (juoma)

Lassi (pandžabiksi: ਲੱਸੀ, hindiksi: लस्सी, urduksi: لسی, marathiksi: ताक, gudžaratiksi: છાસ, bengaliksi: লস্যি) on perinteinen intialainen, pakistanilainen tai nepalilainen sakeahko juoma. Lassi valmistetaan sekoittamalla maustamatonta jogurttia veteen, suolaan ja mausteisiin, kunnes juoma on vaahtoavaa. Makeassa versiossa (metha lassi) on lisänä sokeria tai vaniljasokeria ja mahdollisesti sitruunamehua. Maustamiseen käytetään yleisesti hedelmäpaloja, kardemummaa tai ruusuvettä. Lassia juodaan usein aamiaisella, ja siihen voidaan lisätä myös jääpaloja. Juoman suosittu nykyaikainen muunnos on mangolassi, joka on mangonmakuinen ja väriltään oranssi. Turkissa valmistetaan lassin kaltaista ayran-juomaa. ==Lähteet== == Aiheesta muualla == Luokka:Maitotuotteet Luokka:Intialaiset juomat Luokka:Nepalilainen keittiö
Vivion de Valera

Vivion de Valera (13. joulukuuta 1910– 16. helmikuuta 1982) oli irlantilainen poliitikko Fianna Fáil -puolueessa. Hän toimi kansaneduatajana vuosina 1945-1981. Vivion de Valera oli kuuluisan Éamon de Valeran poika. Eamon de Valera toimi 1930–1970-luvuilla mm. Irlannin taoiseachina ja presidenttinä. == Lähteet == De Valera, Vivion Luokka:Vuonna 1910 syntyneet Luokka:Vuonna 1982 kuolleet
Lassi

Lassi tarkoittaa seuraavia: * Lassi, miehen nimi * Lassi, 6-vuotias poika Lassi ja Leevi -sarjakuvassa * lassi, intialainen juoma * Lassi, kaupunki Kreikassa * Lassi, kylä Emmastessa, Virossa * Lassi, kylä Salmessa, Virossa.
Síle de Valera

Síle de Valera (s. joulukuussa 1954), irlantilainen poliitikko Fianna Fáil -puolueessa. Síle de Valera istuu vuodesta 1977 Dáil Éireannissa, Irlannin parlamentissa. Síle de Valera on entisen Irlannin presidentin ja taoiseachin, Eamon de Valeran lapsenlapsi. Hän oli Euroopan parlamentin jäsen vuosina 1979–1984Síle de Valera. Parlamentin jäsenet. Viitattu 18.7.2017.. ==Lähteet== Luokka:Irlantilaiset europarlamentaarikot Luokka:Irlannin ministerit Luokka:Vuonna 1954 syntyneet Luokka:Elävät henkilöt
Éamon Ó Cuív

Éamon Ó Cuív, (s. 23. kesäkuuta 1950) on irlantilainen poliitikko. Ó Cuív edustaa Fianna Fáil-puoluetta Dáil Éireannissa, Irlannin parlamentissa vuodesta 1992. Éamon Ó Cuív on Irlannin entisen presidentin ja taoiseachin, Éamon de Valeran lapsenlapsi. == Lähteet == Luokka:Irlannin ministerit Luokka:Vuonna 1950 syntyneet Luokka:Elävät henkilöt
Pohjoismaiset hiihtolajit talviolympialaisissa 1960

Vuoden 1960 talviolympialaiset järjestettiin Squaw Valleyssä, Yhdysvalloissa. Pohjoismaisissa hiihtolajeissa (maastohiihto, yhdistetty, mäkihyppy) kilpailtiin kaikkiaan kahdeksassa lajissa.Arponen, s. 425–427 Kilpailut toimivat myös kyseisen vuoden maailmanmestaruuskilpailuina. == Miesten hiihto == === 15 km === Sija Maa Kilpailija Aika 1 Haakon Brusveen 51.55,5 2 Sixten Jernberg 51.58,6 3 Veikko Hakulinen 52.03,0 4 Gennadi Vaganov 52.18,0 4 Einar Østby 52.18,0 6 Eero Mäntyranta 52.40,6 === 30 km === Sija Maa Kilpailija Aika 1 Sixten Jernberg 1.51.03,9 2 Rolf Rämgard 1.51.16,9 3 Nikolai Anikin 1.52.28,2 4 Gennadi Vaganov 1.52.49,2 5 Lennart Larsson 1.53.53,2 6 Veikko Hakulinen 1.54.02,0 7 Toimi Alatalo 1.54.06,5 === 50 km === Sija Maa Kilpailija Aika 1 Kalevi Hämäläinen 2.59.06,3 2 Veikko Hakulinen 2.59.26,7 3 Rolf Rämgard 3.02.46,7 4 Lennart Larsson 3.03.27,9 5 Sixten Jernberg 3.05.18,0 6 Pentti Pelkonen 3.05.24,5 === 4 × 10 km viesti === Sija Maa Kilpailijat Aika 1 Toimi Alatalo Eero Mäntyranta Väinö Huhtala Veikko Hakulinen 2.18.45,6 2 Harald Grønningen Hallgeir Brenden Einar Østby Haakon Brusveen 2.18.46,4 3 Anatoli Šeljukin Gennadi Vaganov Aleksei Kuznetsov Nikolai Anikin 2.21.21,6 == Naisten hiihto == === 10 km === Sija Maa Kilpailija Aika 1 Marija Gusakova 39.46,6 2 Ljubov Baranova 40.04,2 3 Radja Jerošina 40.06,0 4 Alevtina Koltšina 40.12,5 5 Sonja Ruthström-Edström 40.35,5 6 Toini Pöysti 40.41,9 === 3 × 5 km viesti === Sija Maa Kilpailija Aika 1 Irma Johansson Britt Strandberg Sonja Ruthström-Edström 57.30,0 2 Radja Jerošina Marija Gusakova Ljubov Baranova 57.51,0 3 Siiri Rantanen Eeva Ruoppa Toini Pöysti 58.13,6 == Yhdistetty == === Normaalikilpailu === Sija Maa Kilpailija Pisteet 1 Georg Thoma 457,952 2 Tormod Knutsen 453,000 3 Nikolai Gusakov 452,000 4 Pekka Ristola 449,871 5 Dmitri Kotškin 447,694 6 Arne Larsen 444,613 == Mäkihyppy == === Normaalimäki === Sija Maa Kilpailija Pisteet 1 Helmut Recknagel 227,2 2 Niilo Halonen 222,6 3 Otto Leodolter 219,4 4 Nikolai Kamenski 216,9 5 Thorbjörn Yggeseth 216,1 6 Max Bolkart 212,6 == Lähteet == * === Viitteet === == Aiheesta muualla == * YLE Elävä arkisto: Squaw Valleyn talviolympialaiset 1960 Luokka:Talviolympialaiset 1960 Luokka:Hiihdon maailmanmestaruuskilpailut 1960 Luokka:Yhdysvaltain hiihto